<classify> MRBA imeandaa mafunzo hayo kwa kushirikiana na ofisi ya Mkurugenzi Manispaa ya Ilemela, Idara cha Utamaduni na Michezo na Shirika la kijamii linalojishughulisha na michezo, Planet Social Development PSD.Akizungumza na gazeti hili jana, mratibu wa mafunzo hayo, Kizito Bahati alisema yanatarajiwa kufanyika kwa siku nne kuanza Aprili 21 mwaka huu.Pamoja na kutambua, kuibua na kuendeleza vipaji vya watoto katika mchezo huu, pia washiriki watapata nafasi ya uelewa kuhusu masomo na michezo na pia michezo na afya ili waweze kusoma kwa bidii na kuwa na afya njema wakati wote. Mafunzo haya ambayo tutayaendesha na kuyasimamia kwa kushirikiana na walimu wa michezo wa shule hizi wenye utaalamu na elimu ya mpira wa kikapu sambamba na makocha wa timu mbalimbali za mpira wa kikapu zilizopo hapa jijini, alisema Kizito.Kwa mujibu wa Kizito, watawabaini watoto wenye vipaji vya kucheza mchezo huo na pia kutambua shule wanazosoma na maeneo yao wanayotoka ili wawe nao wakati wote kupitia kwa makocha wanaofundisha timu zinazofanya mazoezi katika viwanja vilivyo karibu na maeneo wanayoishi.Katika kufanikisha mafunzo haya, tunahitaji kupata vifaa mbalimbali ikiwemo mipira ya Kikapu angalau 50, koni, sare, maji ya kunywa, dawa za huduma ya kwanza na usafiri kwa watoto watakaotoka maeneo shule za mbali na Uwanja wa CCM Kirumba ambao tunataraji kuutumia katika mafunzo haya, alisema Kizito.Ameomba pia watoto wajitokeze kwa wingi katika mafunzo hayo.  <topic>: michezo 